**Information til oplæringsvirksomheder om elevens deltagelse i bestyrelsen på SOSU Esbjerg**

**Kære oplæringsvirksomhed**På SOSU Esbjerg har vi en bestyrelse, hvor der også sidder en elevrepræsentant. I bestyrelsen varetages den overordnede ledelse, og bestyrelsen er ansvarlig for skolens drift og økonomi. Derudover fastlægger bestyrelsen skolens overordnede og langsigtede uddannelsespolitik inden for gældende lovgivning. Du kan læse mere på skolens hjemmeside om arbejdet i bestyrelsen. Vi håber, at I som oplæringsvirksomhed vil hjælpe med at støtte eleven i at deltage i bestyrelsesarbejdet under oplæringsperioden.

**Hvorfor er elevens deltagelse i bestyrelsen vigtigt?**

Elevrepræsentation sikrer inddragelse af eleverne i ledelsesrummet af skolen. Elevrepræsentanten giver skolens øvrige elever indblik i de drøftelser og beslutninger, der træffes i bestyrelsen.

**Hvornår er der møde i bestyrelsen?**

Møderne afholdes mindst fire gange om året. Dato, dagsorden og referater er at finde på skolens hjemmeside.

På forhånd tak fordi I som oplæringsvirksomhed understøtter elevens vigtige arbejde i bestyrelsen.   
Ved spørgsmål er I velkommen til at kontakte skolens uddannelseschef.

Med venlig hilsen

SOSU-Esbjerg